קורט סאטר

קורט לאון סאטר (באנגלית: Kurt Leon Sutter; נולד ב-5 במאי 1960) הוא תסריטאי, במאי, מפיק ושחקן אמריקאי. סאטר גדל בראהוויי שבניו ג'רזי, ולו שתי אחיות גדולות. הוא למד לתואר ראשון בתקשורת המונים במכללת ליווינגסטון (מחלקת העיתונות של אוניברסיטת ראטגרס). לאחר מכן עבר לניו יורק, בה למד את טכניקת מייזנר ובמקביל עסק בתיאטרון ולימד בקונסרבטוריון גייטלי/פול. לאחר מכן עבר ללמוד לתואר שני במשחק ובבימוי באוניברסיטת צפון אילינוי, תואר אותו סיים ב-1997. בשנת 2000 עבר ללוס אנג'לס. בשנים 2002–2008 כתב, הפיק וביים עבור סדרת הטלוויזיה "המגן", ואף הופיע בה כשחקן בארבעה פרקים. הסדרה זכתה פעמיים בפרס גלובוס הזהב ופעם אחת בפרס אמי. בשנים 2008–2014 יצר, הפיק וביים את סדרת הטלוויזיה "ילדי האנרכיה", סדרת דרמה המשכית אמריקאית מסוגת טרגדיית פשע על אודות מועדון אופנוענים פורעי חוק הפועל בצ'ארמינג, עיירה בדיונית בסנטרל ואלי קליפורניה. הוא כתב 61 מתוך 92 הפרקים בסדרה, והופיע כשחקן ב-20 פרקים כדמות משנית. הסדרה זכתה לנתוני רייטינג חריגים. בשנת 2015 כתב את סרט דרמת-הספורט "ללא כפפות". באותה שנה כתב והפיק את סדרת הטלוויזיה "התליין הממזר", בה גם שיחק. הסדרה לא זכתה להצלחה, ובוטלה לאחר עונה אחת בלבד. בשנים 2018–2019 יצר, כתב והפיק את שתי העונות הראשונות של סדרת הטלוויזיה "כנופיית המאיה", סדרת ספין אוף ל"ילדי האנרכיה". הוא פוטר בשנת 2019 אחרי שהתקבלו תלונות רבות על התנהגותו ה"שוחקת" וה"לא מקצועית". בשנת 2021 שיחק בתפקיד משני בסרט "כאוס מהלך". באוקטובר 2024, סאטר עזב את סדרת המערבון "The Abandons" בנטפליקס, שבועות ספורים לפני שההפקה הייתה אמורה להסתיים. הסדרה "The Abandons" החלה להצטלם במאי בקלגרי, אלברטה שבקנדה, והייתה אמורה להסתיים באמצע אוקטובר. סאטר היה יוצר הסדרה וגם שימש כמפיק בכיר וכמפיק הראשי שלה. סאטר עזב את הסדרה בשל "חילוקי דעות יצירתיים" עם נטפליקס, לאחר שהרשת צפתה בגרסה ראשונית של הפרקים הראשונים. בסדרה מככבים בין היתר לנה הידי, ג'יליאן אנדרסון, ניק רובינסון, דיאנה סילברס ולוקאס טיל. עלילת הסדרה מתרחשת בשנות ה-1850 באורגון ועוסקת בקבוצת משפחות מגוונת הנאבקת בכוח מושחת המבקש לסלקן מאדמתן, ומתארת את תהליך האיחוד של אותן משפחות כדי להילחם בחזרה, תוך שבחיפוש אחר צדק הם חורגים ממסגרות החוק. סאטר וקייטי סגל נישאו ב-2 באוקטובר 2004. לשניים שלושה ילדים, ובתם הראשונה נולדה בהליך פונדקאות. סגל השתתפה בתפקידים ראשיים בסדרות "ילדי האנרכיה" ו"התליין הממזר" שיצר. מדיה וקבצים בנושא קורט סאטר בוויקישיתוף קורט סאטר, ברשת החברתית אקס (טוויטר) קורט סאטר, ברשת החברתית אינסטגרם קורט סאטר, סרטונים בערוץ היוטיוב קורט סאטר, במסד הנתונים הקולנועיים IMDb (באנגלית) קורט סאטר, באתר AllMovie (באנגלית) קורט סאטר, באתר Rotten Tomatoes (באנגלית) קורט סאטר, במסד הנתונים הקולנועיים KinoPoisk (ברוסית) קורט סאטר, באתר MusicBrainz (באנגלית) "'Bastard Executioner's' Kurt Sutter on His Troubled Past, C-Word Insults and New 'Sons of Anarchy' Spinoff". 26 באוגוסט 2015. {{cite web}}: (עזרה) Barone, Matt (3 בפברואר 2011). "Favorite Son: Kurt Sutter grew up dreaming beyond Jersey". NewJersey.com. נבדק ב-9 באוגוסט 2014. {{cite news}}: (עזרה) Lacey Rose, Lacey Rose, Kurt Sutter Talks the Politics of ‘Mayans MC,’ Calls “Bulls—t” on All-White Writers Rooms, The Hollywood Reporter, ‏2018-09-04 (באנגלית אמריקאית) Ausiello, Michael (18 בנובמבר 2015). "Bastard Executioner Cancelled at FX". TVLine. נבדק ב-18 בנובמבר 2015. {{cite web}}: (עזרה) "The Bastard Executioner: Season 1". Rotten Tomatoes. נבדק ב-24 בספטמבר 2015. {{cite web}}: (עזרה) "The Bastard Executioner". Metacritic. נבדק ב-24 בספטמבר 2015. {{cite web}}: (עזרה) Goldberg, Lesley (17 באוקטובר 2019). "Kurt Sutter Fired From FX for Being an "Abrasive Dick" (Exclusive)". The Hollywood Reporter. נבדק ב-17 באוקטובר 2019. {{cite web}}: (עזרה) Joe Otterson, Kurt Sutter Exits Netflix Epic Western Series ‘The Abandons’ Just Before Production Wraps, Variety, ‏2024-10-03 (באנגלית אמריקאית) Silverman, Stephen M. (5 באוקטובר 2004). "Married Actress Katey Sagal Weds Writer - Marriage, Katey Sagal". People.com. נבדק ב-31 במאי 2011. {{cite web}}: (עזרה) Katey Sagal Has Surrogate Daughter at 51 By WENN.com | Thursday, January 11, 2007